******

**კვლევითი პრაქტიკა იურიდიული და სოციოლოგიის ფაკულტეტის სტუდენტებისთვის ანალიტიკურ დეპარტამენტში**

პროექტის მიმოხილვა

პროექტის ფარგლებში იურიდიული და სოციოლოგიის ფაკულტეტის სტუდენტები გაივლიან კვლევით პრაქტიკას ანალიტიკურ დეპარტამენტში. პროექტი განხორციელდება საქართველოში აკრედიტებულ უმაღლეს სასწავლებლებთან თანამშრომლობით და ითვალისწინებს სტუდენტებისთვის კრედიტის მინიჭებას პრაქტიკის წარმატებით დასრულების შემთხვევაში.

**პრაქტიკის აღწერა**

სტუდენტები ჩართული იქნებიან ანალიტიკური დეპარტამენტის საქმიანობის სფეროში შემავალი სამართლებრივი საკითხების კვლევაში, რეკომენდაციებისა და დასკვნების მომზადებაში, ხოლო მომავალი სოციოლოგები შეძლებენ მოამზადონ საერთაშორისო კვლევების შედეგების მეორადი ანალიზი, რაც საშუალებას მისცემს შეისწავლონ სოციოლოგიური კვლევის საერთაშორისო სტანდარტები. სტუდენტებს საშუალება ექნებათ, გააკეთონ პრეზენტაციები, მონაწილეობა მიიღონ დეპარტამენტის შეხვედრებში, ურთიერთობა ჰქონდეთ შესაბამისი სფეროს ექსპერტებთან და პრაქტიკოსებთან. სასწავლო კრედიტებთან ერთად, კვლევითი პრაქტიკა სტუდენტებს განუვითარებს კვლევის ჩატარების უნარს, გაზრდის მათ ცოდნას ქვეყნის აქტუალურ სამართლებრივ, სოციოლოგიურ და პოლიტიკურ საკითხებზე, შესძენს მათ სამუშაო გამოცდილებას. ანალიტიკური დეპარტამენტის თანამშრომლები შერჩეულ სტუდენტებს გაუწევენ უშუალო ზედამხედველობას კვლევის პროცესში და პრაქტიკის განმავლობაში ეტაპობრივად შეაფასებენ მათ მიერ შესრულებულ სამუშაოს.

**სამუშაო საათები**

ანალიტიკურ დეპარტამენტში სტუდენტის ხელმძღვანელ თანამშრომელთან უშუალო ურთიერთობა საშუალოდ გაგრძელდება 1 საათი, ხოლო დავალებების შესრულება მოითხოვს სტუდენტისგან დაახლოებით 8-საათიან დამოუკიდებელ მუშაობას კვირის განმავლობაში.

**საკვალიფიკაციო მოთხოვნები:**

იურიდიული ფაკულტეტის სტუდენტებისთვის:

* იურიდიული ფაკულტეტის სტუდენტი (დაიშვებიან სტუდენტები მე-3 კურსიდან ზემოთ);
* ინგლისური ენის ფლობა.

სოციოლოგიის ფაკულტეტის სტუდენტებისთვის:

* სოციოლოგიის ფაკულტეტის სტუდენტი (დაიშვებიან სტუდენტები მე-4 კურსიდან ზემოთ);
* ინგლისური ენის ფლობა.

**შერჩევის პროცესი**

* განაცხადების გადარჩევა;
* წერითი დავალება;
* ტესტირება;
* გასაუბრება.

**პროექტის ხანგრძლივობა**

* 4 თვე.

**შესასრულებელი სამუშაოს აღწერა**

პრაქტიკის ფარგლებში სტუდენტები შეასრულებენ შემდეგი სახის სამუშაოს:

* სტატიის ანალიზი;
* შედარებით-სამართლებრივი კვლევის ჩატარება;
* საერთაშორისო სტანდარტების მიმოხილვის მომზადება;
* თარგმანი.

**შეფასება და სერთიფიკატები**

შეფასება განხორციელდება 100-ბალიანი შკალით. პრაქტიკის განმავლობაში სტუდენტების შეფასების კრიტერიუმები იქნება:

* შუალედური შეფასება - 40%
* საბოლოო შეფასება - 40%
* პრეზენტაცია - 20%

სერთიფიკატები გადაეცემა მხოლოდ იმ პირებს, რომლებიც დააგროვებენ 51+ ქულას. ამასთან, სტუდენტი, რომელიც აიღებს 80+ ქულას მიიღებს კვლევითი პრაქტიკის წარმატებით გავლის სერტიფიკატს. ასევე, შესაძლოა ყველაზე წარმატებული სტუდენტი წახალისდეს.